b'\n_START_ARTICLE_\nAlbert Holway\n_START_SECTION_\nKariera\n_START_PARAGRAPH_\nHolway je kariero pri\xc4\x8del v mladinskih in \xc4\x8dlanskih mo\xc5\xa1tvih Belleville Juniors in Belleville Colts. Med letoma 1917 in 1923 je namre\xc4\x8d svojo minuta\xc5\xbeo na ledu delil med ti dve ekipi. Z Juniorsi se je dvakrat neuspe\xc5\xa1no potegoval za Memorial Cup, pokal za najbolj\xc5\xa1e kanadsko mladinsko mo\xc5\xa1tvo. V sezoni 1923/24 mu je uspel preboj v ligo NHL, v kateri je zaigral za mo\xc5\xa1tvo Toronto St. Patricks, predhodnika dana\xc5\xa1njih Toronto Maple Leafsov. V svoji prvi sezoni v Torontu je nastopil na 6 tekmah in dosegel 1 zadetek. Statistiko je izbolj\xc5\xa1al \xc5\xbee v naslednji sezoni, ko je na 25 tekmah vknji\xc5\xbeil po dva zadetka in dve podaji._NEWLINE_Pri St. Patricksih je ostal tudi v sezoni 1925/26, a le za 12 tekem na za\xc4\x8detku sezone. Sredi sezone se je namre\xc4\x8d preselil v drugo NHL mo\xc5\xa1tvo Montreal Maroons ter zanj zaigral na 17 tekmah rednega dela in 4 tekmah kon\xc4\x8dnice. Z ekipo se je uvrstil v finale Stanleyjevega pokala 1926, v katerem je slavil z izidom 3\xe2\x80\x931 v zmagah, proti WHL mo\xc5\xa1tvu Victoria Cougars. To je bil njegov edini osvojeni Stanleyjev pokal. Za Maroonse je igral tudi na uvodu v sezono 1926/27, vendar je po 13 odigranih sre\xc4\x8danjih mo\xc5\xa1tvo zapustil. Preselil se je namre\xc4\x8d v ni\xc5\xbejeliga\xc5\xa1a, Can-Pro klub Stratford Nationals. Pri Nationalsih se je nemudoma uveljavil in \xc5\xbee do konca rednega dela sezone 1926/27 zbral 20 nastopov. V naslednji sezoni je za mo\xc5\xa1tvo nastopil na 40 tekmah rednega dela in 5 tekmah kon\xc4\x8dnice ter se na koncu veselil naslova prvaka lige, potem ko je Stratford v finalu z 2\xe2\x80\x930 v zmagah porazil ekipo Kitchener Millionaires._NEWLINE_V sezoni 1928/29 se je vrnil v ligo NHL, okrepil je namre\xc4\x8d mo\xc5\xa1tvo Pittsburgh Pirates. Za Piratese je nastopil na 40 sre\xc4\x8danjih in v svojo osebno statistiko vpisal 4 zadetke. To je kasneje postala njegova zadnja NHL sezona, saj se je v naslednji sezoni preselil v IHL klub London Panthers. Pri Panthersih se je hitro uveljavil in zanje nastopil na 44 tekmah. V klubu je ostal vse do konca sezone 1934/35. Od za\xc4\x8detka sezone 1930/31 je sicer klub deloval pod imenom London Tecumsehs. V vseh petih sezonah je v mo\xc5\xa1tvu igral eno od osrednjih vlog in vsako sezono zbral ve\xc4\x8d kot 40 nastopov. Leta 1934 so ga odgovorni v klubu imenovali za igralca-trenerja, a je moral ve\xc4\x8dino sezone 1934/35 izpustiti zaradi te\xc5\xbeav z \xc5\xbeelodcem. V sezoni 1935/36 je prestopil v drugo IHL mo\xc5\xa1tvo, Cleveland Falcons, in zanj v celotni sezoni nastopil na 50 sre\xc4\x8danjih. V naslednji sezoni je v ligi International-American Hockey League (predhodnici dana\xc5\xa1nje American Hockey League) zastopal barve mo\xc5\xa1tva Cleveland Barons. Zanj je nastopil le na treh sre\xc4\x8danjih, saj je sezono nadaljeval in kon\xc4\x8dal pri PCHL ekipi Seattle Seahawks.'